ส.ส.กทม. ห่วง อนาคตเด็กด้อยโอกาส หลังงบประมาณ พม.ถูกหั่น 
ส.ส.กทม.พลังประชารัฐ ห่วงอนาคตเด็กด้อยโอกาส จะไม่ได้รับการพัฒนาที่เหมาะสมวัย หลังงบพัฒนาสังคมและความมั่นคงของมนุษย์ (พม.) ถูกหั่นลดงบประมาณลงวันที่ 9 ม.ค. นายจักรพันธ์ พรนิมิต ส.ส.กทม. พรรคพลังประชารัฐ อภิปรายทวงถามต่อคณะกรรมาธิการวิสามัญพิจารณา ร่างพ.ร.บ.งบประมาณรายจ่ายประจำปี งบประมาณ 2663 ว่า มีการให้ความสำคัญหรือดูเป็นพิเศษต่องบประมาณพัฒนาเด็กและเยาวชนหรือไม่ โดยเฉพาะของแผนงานยุทธศาสตร์พัฒนาศักยภาพคนตลอดชีวิต และโครงการเด็กและเยาวชน ที่ต้องได้รับการพัฒนาศักยภาพตามช่วงวัย ที่มีการตั้งงบประมาณไว้ 1 หมื่นกว่าล้านบาท ซึ่งตนให้ความสำคัญกับสถานการณ์ของเด็กปฐมวัยเป็นอย่างมาก เพราะข้อเท็จจริงพบว่าเรายังมีเด็กด้อยโอกาสไม่ได้รับการพัฒนาที่เหมาะสมกับวัย แม้ศูนย์พัฒนาเด็กเล็กจะไม่ได้อยู่ในสังกัดพม.ทั้งหมด แต่ส่วนใหญ่จะไปอยู่ในองค์กรปกครองส่วนท้องถิ่นที่อยู่ในสังกัดกระทรวงมหาดไทย อย่างไรก็ตาม พ.ร.บ.การพัฒนาเด็กปฐมวัย พ.ศ. 2562 ได้มีการกำหนดให้พม.ทำหน้าที่เหมือนเลขานุการ หรือฝ่ายเสนาธิการที่จะดูแลเกณฑ์มาตรฐานต่างๆ ในการดูแลพัฒนาเด็กเล็ก และมาตรฐานวิชาชีพผู้ที่จะดูแลเด็กเล็กดังนั้นผมจึงมีความกังวลต่อการปรับลดงบประมาณลง ได้มีการคำนึงถึงสิ่งเหล่านี้หรือไม่ เพราะได้รับข้อมูลจากผู้ที่ทำงานด้านนี้ว่าแม้ พ.ร.บ.การพัฒนาเด็กปฐมวัยฯ จะมีการประกาศใช้แล้ว แต่คณะกรรมการ หรือองคาพยพต่างๆ ที่ควรจะต้องมีขึ้นแล้วยังไม่ได้รับความเห็นชอบ จึงอยากให้ชี้แจงว่ากรรมาธิการฯ ได้สอบถามทางหน่วยงานเกี่ยวกับเรื่องนี้หรือไม่ถึงปัญหานี้ เพราะหากไม่มีคณะกรรมการฯ ก็จะไม่มีนโยบายหรือแนวปฏิบัติที่จะทำให้เกณฑ์พัฒนาเด็กเหล่านี้เกิดขึ้นได้อย่างจริงจังและมีประสิทธิภาพ นายจักรพันธ์ กล่าว
ส.ส.กทม.พลังประชารัฐ ห่วงอนาคตเด็กด้อยโอกาส จะไม่ได้รับการพัฒนาที่เหมาะสมวัย หลัง งบ พัฒนาสังคมและความมั่นคงของมนุษย์ (พม.) ถูกหั่นลดงบประมาณลง 
ประชุมสภา,เด็กด้อยโอกาส,กมธ.หั่นงบฯ,ส.ส.กทม.,พลังประชารัฐ,จักรพันธ์ พรนิมิต,พัฒนาสังคมและความมั่นคงของมนุษย์,ข่าวทั่วไป